บาทเปิด 33.34 บาทต่อดอลล่าร์ แนวโน้มอ่อนค่า
เงินบาทเปิดตลาด 33.34 บาทต่อดอลล่าร์ แนวโน้มอ่อนค่าหลังไทยขาดดุลการค้า
24 ส.ค. 2560

เงินบาทเปิดตลาด 33.34 บาทต่อดอลล่าร์ แนวโน้มอ่อนค่าหลังไทยขาดดุลการค้านักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 33.34 บาท/ดอลลาร์ จากเย็นวานนี้ที่ปิดตลาดเย็นนี้อยู่ที่ระดับ 33.36/38 บาท/ดอลลาร์"ช่วงนี้ดูเหมือนเงินบาทจะมีแรงเทขาย หลังเมื่อต้นสัปดาห์แบงก์ชาติออกมาบอกว่าจะดูแลค่าเงินบาท ประกอบกับตัวเลขขาดดุลการค้าครั้งแรกในรอบ 27 เดือน และคาดว่าไทยน่าจะยังขาดดุลต่อไปอีกสักระยะ ตลาดจึงถือโอกาสนี้ทำกำไรออกมา เพราะก่อนหน้าหน้านี้เงินบาทแข็งค่าไปในทิศทางเดียว" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทไว้ระหว่าง 33.30-33.40 บาท/ดอลลาร์ เนื่องจากเงินบาทอ่อนค่าติดต่อกันมา 2 วันแล้วอาจจะมีการพักฐานบ้าง โดยคืนนี้จะมีรายงานตัวเลขยอดขายบ้านมือสองของสหรัฐฯ และ นักลงทุนจับตาการประชุมเศรษฐกิจประจำปีของธนาคารกลางสหรัฐ (เฟด) ซึ่งจะเปิดฉากขึ้นที่เมืองแจ็กสัน โฮล รัฐไวโอมิง ในวันนี้ และสิ้นสุดในวันเสาร์นี้ เพื่อดูว่านางเจเน็ต เยลเลน ประธานเฟด จะส่งสัญญาณอะไรเกี่ยวกับนโยบายการเงินในระหว่างการกล่าวสุนทรพจน์ในที่ประชุมครั้งนี้หรือไม่